Majú tlačiarne pamäť?
Áno, väčšina modelov ponúka náhľad do histórie tlače. Môžete tak jednoducho zistiť, čo všetko bolo na stroji vytlačené alebo rýchlejšie nájsť súbor, ktorý bude treba tlačiť opakovane. Na pamäť tlačiarne by ste si mali spomenúť v prípade, že starší model predávate ďalej. Rozhodne je vhodné sa uistiť, že história neobsahuje žiadne citlivé informácie, prípadne ešte lepšie je celú históriu vymazať.
Jasnou cestou je atramentová tlačiareň, ktorá ponúka o triedu kvalitnejšiu tlač a vyššie rozlíšenie. Ďalším nenahraditeľným pomocníkom bude špeciálny fotografický papier. Najlepšie výsledky docielite použitím papiera odporúčaným výrobcom. Pomôcť môžu aj niektoré funkcie, napríklad tlač až k okrajom papiera alebo priama tlač fotiek z USB kľúča či fotoaparátu. V prospech kvality navyše hrá i počet farieb, ktoré tlačiareň využíva. Štandardom sú 4 farby (modrá, fialová, žltá a čierna), viac farieb však znamená vyššiu kvalitu fotografií.